प्रश्नोत्तर रत्नमालिका
प्रश्नोत्तररत्नमालिका एक संस्कृत ग्रन्थ है जिसमें १८१ प्रश्नोत्तर सहित ६७ श्लोक हैं। इसके रचयिता का सही-सही ज्ञान नहीं है। यह रचना वैदिक धर्म के सनातन मूल्यों को प्रश्नोत्तर के रूप में प्रस्तुत करती है जो देश, काल एवं परिस्थिति से परे है। जीवन के कठिन मार्ग पर चलते हुए ये सभी सिद्धान्त हमें सही पथ दिखाते हुए हमारा जीवन उन्नत करते हैं। इसक प्रथम प्रश्न और उत्तर निम्नलिखित है- भगवन् किमुपादेयं गुरुवचनं हेयमपि च किमकार्यम् । को गुरुरधिगततत्त्वः सत्त्वहिताभ्युद्यतः सततम् ॥ भावार्थ : भगवन् ! उपादेय (अर्थात् ग्रहण करने योग्य) क्या है? गुरुजनों के वचन । और हेय (त्यागने योग्य) क्या है?। अकार्य (नहीं करने योग्य कार्य)। गुरु कौन है? जिसने तत्त्व को समझ लिया है, जान लिया है तथा जो निरन्तर जगत के जीवों का हित करने में लगा हुआ हो।